ΓΡΑΠΤΗ ΕΡΩΤΗΣΗ P-2967/01

υποβολή: Arlene McCarthy (PSE) προς την Επιτροπή

(18 Οκτωβρίου 2001)

Θέμα: Διερεύνηση των εμπορικών συμβάσεων στο πλαίσιο του Champions League της UEFA και επιπτώσεις στο πρωτάθλημα της Α' Κατηγορίας της Αγγλικής Ποδοσφαιρικής Ομοσπονδίας

Θεωρεί η Επιτροπή ότιπάρχουν ομοιότητες μεταξύ των θεμάτων που έχουν προκαλέσει οι ρυθμίσεις εμπορικών συμβάσεων στο πλαίσιο του Champions League της UEFA και εκείνων του πρωταθλήματος της Α' Κατηγορίας της Αγγλικής Ποδοσφαιρικής Ομοσπονδίας, συγκεκριμένα σε ό,τι αφορά το δημόσιο συμφέρον·

Πρόκειται η Επιτροπή να αναστείλει την έρευνά της για το πρωτάθλημα της Α' Κατηγορίας της Αγγλικής Ποδοσφαιρικής Ομοσπονδίας ενώ εκκρεμεί η έκβαση της σχετικής διερεύνησης για το Champions League της UEFA;

Εάν η Αγγλική Ποδοσφαιρική Ομοσπονδία είναιποχρεωμένη να γνωστοποιήσει στην Επιτροπή τις εμπορικές συμβάσεις και συμφωνίες της στο πλαίσιο του Πρωταθλήματος της Α' Κατηγορίας, ποιο θα είναι το πιθανό χρονοδιάγραμμα για την εξέταση του εν λόγω θέματος·

Απάντηση του κ. Monti Εξ ονόματος της Επιτροπής

(16 Νοεμβρίου 2001)

Είναι προφανές ότιπάρχουν και ομοιότητες, αλλά και διαφορές μεταξύ των δύο ρυθμίσεων, από την άποψη της νομοθεσίας που αφορά τον ανταγωνισμό. Η κυριότερη ομοιότητα συνίσταται στο ότι αμφότερες αφορούν την κοινή πώληση αποκλειστικών δικαιωμάτων αναμετάδοσης ποδοσφαιρικών συναντήσεων. Εντούτοις,πάρχει ένας αριθμός σημαντικών διαφορών στον τρόπο παρουσίασης αυτών των δικαιωμάτων στους διαφόρους οργανισμούς αναμετάδοσης στους οποίους επιδιώκεται να πουληθούν.

Όσον αφορά το δημόσιο συμφέρον, η Επιτροπή επιθυμεί να εξασφαλίσει την αποφυγή της πώλησης αυτών των πολύ σημαντικών δικαιωμάτων κατά τρόπο επιβλαβή για τον ανταγωνισμό στις αγορές αναμετάδοσης, πράγμα που θα απέβαινε εις βάρος των τηλεθεατών. Ο στόχος αυτός είναι ο ίδιος και στις δύο περιπτώσεις.

Από αυτή την άποψη, οι συναντήσεις του πρωταθλήματος της Α' Κατηγορίας της Αγγλικής Ποδοσφαιρικής Ομοσπονδίας έχουν ιδιαίτερη σημασία για τις αγορές αναμετάδοσης του Ηνωμένου Βασιλείου: αν η πώληση αυτών των δικαιωμάτων αναμετάδοσης περιλάμβανε πτυχές αντίθετες με τον ανταγωνισμό, οι συνέπειες θα ήταν ιδιαιτέρως επιζήμιες.

Η εξέταση, εκ μέρους της Επιτροπής, της περίπτωσης του Champions League της UEFA, βρίσκεται σε ένα αρκετά προχωρημένο στάδιο. Η Επιτροπή είχε γνωστοποιήσει στην UEFA, τον Ιούλιο του 2001, την προκαταρκτική της ανάλυση,πό την μορφή ανακοίνωσης αντιρρήσεων, και αναμένει την απάντηση της UEFA. Εν τω μεταξύ, η Επιτροπή εξετάζει σε βάθος τα στοιχεία των ρυθμίσεων της αναμετάδοσης των συναντήσεων του πρωταθλήματος της Α' Κατηγορίας της Αγγλικής Ποδοσφαιρικής Ομοσπονδίας (FAPL) με την οποία, όπως και με τρίτα μέρη, έχει έλθει σε επαφή προς αυτόν τον σκοπό.

Η FAPL δεν έχει ακόμα γνωστοποιήσει στην Επιτροπή τις ρυθμίσεις αναμετάδοσής της. Αυτό δεν εμποδίζει την Επιτροπή να εξετάσει την περίπτωση αυτή με δική της πρωτοβουλία, πράγμα που συμβαίνει επί του παρόντος. Η διάρκεια αυτής της εξέτασης είναι πιθανόν ότι θα εξαρτηθεί από τον βαθμό συνεργασίας που θα επιτευχθεί, καθώς επίσης και από την σημασία των συμφερόντων και των σχολίων των τρίτων. Η Επιτροπή έχει επίγνωση του ότι, αν χρειαστεί να ενεργήσει, θα πρέπει να ενεργήσει το ταχύτερο δυνατόν.